tomron87/hebrew-wikipedia-sentences-corpus huggingface dataset:
ב-1993 כשהיה בן 7 עלה לישראל יחד עם משפחתו.
בתיכון למד במקיף עומר במגמת תיאטרון.
אמיתי שירת בצה"ל בהנדסה קרבית.
במהלך לימודיו שיחק במחזות "הצ'ק בדרך", "חלומות" ו"מופע האימים של רוקי".
הוא למד משחק מול מצלמה אצל רותי דייכס.
בשנת 2012 שיחק במחזה "2012The Parade" שהוצג בתיאטרון הקאמרי והוצג בפסטיבל ישראל.
בשנת 2013 שיחק בתיאטרון המדיטק במחזה "הכיתה המעופפת".
באותה שנה שיחק בתיאטרון באר שבע במחזה "הגיבן מנוטרדם".
ב-2014 שיחק במחזות "משחקים בחצר האחורית" (תיאטרון אורנה פורת לילדים ולנוער), "מחוברים" (תיאטרון מופע) ו"וניה, סוניה, מאשה ושפיץ" (תיאטרון חיפה ותיאטרון הקאמרי), על תפקידו במחזה זה הוא היה מועמד לפרס התיאטרון הישראלי בקטגוריית השחקן המבטיח.
בשנת 2015 שיחק במחזות "ביבר הזכוכית", "אלה גרוסמן" ו"המקרה המוזר של הכלב בשעת לילה" שהוצגו בתיאטרון בית לסין.
בשנת 2016 החל לשחק באותו תיאטרון במחזה "הוא הלך בשדות" לצדה של אגם רודברג.
בחנוכה 2016 השתתף במחזמר "בת הים הקטנה" בתפקיד הנסיך לצד עדי הימלבלוי וחובי סטאר, אשר הוצג ברחבי הארץ.
בשנת 2012 שיחק בתפקיד אורח בסדרה "הומלנד".
באותה שנה לוהק לגלם את דמותו של רועי בעונה הראשונה של סדרת הנעורים "גאליס" לצד תמר עמית יוסף, גיא זוארץ ואחרים בשנת 2014 שיחק בסרט "מקום בגן עדן" ובסדרה "משפחה טובה".
בשנים 2015–2016 שב לגלם את דמותו של רועי בשתי העונות האחרונות (6–7) של הסדרה "גאליס".
ב-2016 הנחה את תוכנית המציאות "המשימה: אמזונס" של קשת בערוץ 2. באותה שנה החל לשחק בקומדיה "נפלת חזק" שיצר מיקי גבע ומשודרת בערוץ עשר.
בשנת 2017 שיחק בסרט "מכתוב" שכתבו גיא עמיר וחנן סביון.
בדצמבר אותה שנה החל לשחק בעונה השנייה של הדרמה-קומית "איפה אתה חי?" שיצרו חי דוידוב ורונן דוידוב.
משנת 2018 עד 2019 הנחה את השאלון באפליקציית "קוויקס", יחד עם גל סרי ומירב פלדמן.
משנת 2020, מגלם את דמותו של יצחק רבין בסדרת הנוער "פלמ"ח".
בשנת 2021 השתתף בתפקיד הראשי בקליפ לשיר "זה בא אליי" של רוני דלומי.
בהמשך השנה עלה לאקרנים הסרט "פול ספיד", בו גילם את חליבה.
במרץ 2016 התארס לשחקנית והדוגמנית אגם רודברג לאחר ארבע וחצי שנים של זוגיות.
ב-14 בדצמבר 2016 השניים נפרדו.
ב-12 במאי 2021 התחתן עם השחקנית שיר לוינסון.
החל משנת 2024 מנהל מערכת יחסים זוגית עם השחקנית אפרת דור.
גל בראל (נולד ב-15 ביוני 1990) הוא כדורגלן עבר ישראלי שיחק בעמדת הבלם והקשר האחורי.
בראל התחיל את הקריירה שלו במחלקת הנוער של הפועל רמת השרון, וב-11 באוגוסט 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל נצרת עילית במסגרת גביע הטוטו לליגה הלאומית.
לאחר מכן המשיך לשחק בקבוצת הנוער, ובעונת הושאל לקבוצת הנוער של בית"ר ירושלים.
בעונת חזר בראל להפועל רמת השרון והפך לשחקן הרכב קבוע בקבוצה, עמה זכה בעונת בגביע הטוטו לליגה הלאומית.
בתום העונה העפיל עם הקבוצה לליגת העל לראשונה בתולדותיה.
ב-27 באוגוסט 2011 ערך את הופעת הבכורה שלו בליגת העל, בהפסד 1–2 להפועל ראשון לציון.
בתחילת עונת נפצע, וחזר למגרשים רק במחזור ה-22.
לאחר שבעונת ירד עם הפועל רמת השרון לליגה הלאומית, בקיץ חתם בראל במועדון ספורט אשדוד, במדיה ערך רק שש הופעות בליגה, ובתום העונה ירד עם הקבוצה לליגה הלאומית.
לקראת עונת חתם בהפועל פתח תקווה, לאחר שירדה לליגה הלאומית.
את עונת התחיל כשחקן חופשי.
בינואר חתם במועדון נעוריו, הפועל רמת השרון עד לסיום העונה.
ב-13 ביולי 2020 חתם בראל בהפועל רעננה.
ב-8 בפברואר 2021 חתם בראל במכבי בני ריינה מליגה א' צפון, ובתום העונה עבר להפועל קלנסווה מליגה ב'.
במאה ה־21 החל גל הגירת פליטים, וכן מהגרי עבודה, ממדינות המזרח התיכון ומערב הבלקן לאירופה, בייחוד ממדינות כסוריה, עיראק ומדינות אפריקה, אך גם מפקיסטן, אפגניסטן, אריתריאה ודרום אסיה.
הגל גרם למשבר הומניטרי ופוליטי באירופה.
המונח "משבר הגירה" עלה כבר באפריל 2015, לאחר שחמש סירות שנשאו כאלפיים מהגרים טבעו מול חופי היבשת במימי הים התיכון, אסון שהביא למותם של 1,200 איש.
מספרם ההולך וגדל של המהגרים, שיש הסבורים כי הוא פוגע באפשרות שלהם להשתלב באירופה, הושפע ישירות מהסכסוכים המתמשכים במדינות המקור באזור אפריקה ובמדינות המזרח התיכון, לצד סירובן של ממשלות האיחוד האירופי לממן מבצע חילוץ איטלקי של מהגרים שנתקעו בלב ים בדרכם ליבשת וביקשו לקבל מקלט.
רוב הפליטים מגיעים מסוריה, מאפגניסטן ומאריתריאה.
באופן יוצא דופן בלטו מבין המהגרים והפליטים יוצאי סוריה ואפגניסטן אשר נסו ממלחמות האזרחים במדינותיהם.
משבר ההגירה קושר על ידי התקשורת גם לגל הפיגועים באירופה, עקב העובדה כי חלק מהמפגעים האסלאמיסטים הגיעו במסגרת גל ההגירה.
רוב מבצעי הפיגועים לא היו אזרחי אירופה אלא הפליטים או המהגרים.
על פי סוכנות הסטטיסטיקה האירופית, Eurostat, לאורך שנת 2014 זכו 626,000 מהגרים לאישור קבלת מקלט במדינות אירופה, המספר הגבוה ביותר של מבקשי מקלט מאז שנת 1992. המשבר מוגדר כמשבר ההגירה הגדול ביותר בתולדות אירופה מאז תקופת מלחמת העולם השנייה.
בתקופה בת 7 חודשים בשנת 2015 היגרו למעלה מ-300,000 מהגרים ליבשת, מהם למעלה ממאה אלף מהגרים בחודש יולי בלבד.
היקף ההגירה וממדיה החלו להתבהר במשך חודשי קיץ 2015, לאחר שבאוסטריה נמצאה משאית נטושה ובה גופותיהם של 71 פליטים, שנחנקו ממחסור חמצן, כשניסו לחצות את הגבול לאיחוד האירופי.
המשבר מתוארך לשנים 2016-2015 (או 2017) בשל ירידה בכמות המהגרים והפליטים שהגיעו לאירופה לאחר שנים אלה.
אחד הגורמים היה שטורקיה הסכימה לחסום את דרכם אל היבשת בתמורה לסיוע כספי מהאיחוד האירופי.
באיחוד הייתה מחלוקת בנושא קליטת ההגירה.
המונח משבר ההגירה באירופה מתייחס לזרם גדול וחסר תקדים בעת המודרנית של מהגרים, בין אם הם פליטי מלחמה או מהגרי עבודה מהמזרח התיכון ומדינות אפריקה.
לפי נציבות האו"ם לפליטים, מספר האנשים העקורים מבתיהם חצה את ה-65.6 מיליון איש בסוף שנת 2016; זהו המספר הגבוה ביותר מאז מלחמת העולם השנייה, ומדובר בעלייה של 40% מאז 2011. מתוך אותם 65.6 מיליון, 22.5 מיליון הם פליטים (17.2 מיליון בטיפול נציבות האו"ם ו-5.3 מיליון פליטים בחסות האונר"א).
2.8 מיליון מהפליטים חיפשו אחר מחסה.
היתר הם עקורים בתוך המדינה שלהם.
17.2 מיליון הפליטים שהיו בטיפולה של נציבות האו"ם נחשבים לעלייה של 2.9 מיליון מאז סוף 2014, המספר הגבוה ביותר מאז 1992. ביניהם, פליטים סורים הפכו לקבוצת הפליטים הגדולה ביותר (3.9 מיליון), ואחריהם הפליטים האפגנים (2.6 מיליון), שהיו במשך שלושה עשורים קבוצת הפליטים הגדולה ביותר.
שש מתוך עשר קבוצות הפליטים הגדולות היו אפריקאיות: סומליה, סודאן, דרום סודאן, הרפובליקה הדמוקרטית של קונגו, הרפובליקה המרכז אפריקאית ואריתריאה.
מדינות מתפתחות אירחו 86% מהפליטים בסוף 2014. למרות שרוב הפליטים הסורים אורחו על ידי מדינות שכנות כמו לבנון, טורקיה וירדן, מספר בקשות המקלט שהגישו הפליטים הסורים לאירופה גדל בהתמדה בין השנים 2011 עד 2017. בדצמבר 2017 מנה האו"ם יותר ממיליון בקשות מקלט ב-37 מדינות אירופאיות.
לפחות לחלק מן ההגירה, משויכת סיבת הגירה סביבתית , והצפי הוא שהגירה זו תלך ותגדל.
אל"ם (מיל') ד"ר איתן ישראלי כותב:
נכון לשנת 2017, 55% מהפליטים ברחבי העולם הגיעו משלוש מדינות: דרום סודאן, סוריה ואפגניסטן.
נכון לאפריל 2018, מאז תחילת אותה שנה, הגיעו 15,481 פליטים לחופי אירופה דרך הים בלבד.
כמו כן נפטרו עד אז 500 פליטים.
בשנת 2015 היו בסך הכול 1.02 מיליון כניסות דרך הים.
מאז זרם המהגרים פחת בהתמדה, אך נמשך כל העת.
מקור קבוצת הפליטים הגדולה ביותר שהגיעה לאירופה הוא בסוריה.
הגירתם נובעת מדיכוי פוליטי קשה בידי הנשיא בשאר אל-אסד.
כן מתנהלת בסוריה מלחמת אזרחים עקובה מדם שכוללת מעורבות של מדינות זרות שתומכות באסד דוגמת רוסיה ואיראן, וכן מדינות התומכות במורדים (ארצות הברית, צרפת ובריטניה), שעשו מאמצים להפיל את משטרו של אסד כמו למשל בעץ השקמה, תוכנית להעברת אלפי טונות של נשק לידי המורדים.
לאחר פרוץ המאורעות בסוריה, בתוך מספר חודשים ברחו אלפים מבתיהם ונפתחו בטורקיה מחנות הפליטים הראשונים.
במרץ 2012 מינתה נציבות האו"ם לפליטים אחראי על המצב בסוריה.
במרץ 2013 הגיע מספר הפליטים הסורים למיליון.
נכון למרץ 2018 רשומים 5.8 מיליון פליטים סורים ברחבי העולם.
פליטים אפגנים הם קבוצת הפליטים השנייה בגודלה בעולם.
לפי הנציבות, ישנם 2.5 מיליון פליטים רשומים מאפגניסטן.
רובם נמלטו מהאזור בשל המלחמה והרדיפה.
רוב הפליטים האפגנים השתכנו בפקיסטן ואיראן, אולם יותר ויותר החלו לנוע מערבה לכיוון אירופה.
אפגניסטן סובלת זה 40 שנה ממלחמות וחוסר יציבות, שהחלו עם מלחמת אפגניסטן שבה פלשו הסובייטים לאפגניסטן.
לאחר תקופה של שלטון קומוניסטי במדינה, עלה לשלטון ארגון הטאליבאן, ששלט עד 2001, כשפלשה ארצות הברית לאפגניסטן.
בנקודה זו חזרו כמעט 6 מיליון פליטים אפגנים למדינתם, אולם לאחר תקופה של אי-שקט ועלייה מחודשת של הארגון, ברחו 2.5 מיליון מבתיהם.
זה זמן רב שהגירה כלכלית היא נושא כלל עולמי.
הגירה כזו מתקיימת בהינתן הרצון לתנאי חיים/ אפשרויות תעסוקה שאינן קיימות במדינות המוצא של המהגר.
מהגרים אלו מכונים "מהגרי עבודה".
על פי נתוני ה-OECD, בעשר השנים שקדמו לשנת 2019, היוו מהגרי עבודה מעל 70% מהגידול בכוח העבודה באירופה.
למעשה, הגירה שכזו היא קריטית לשוק הצומח.
בסך הכול, מצא ה-OECD שכניסת המהגרים לא שיבשה את התוצר של אף מדינה.
בשנת 2016, לפי העיתון האיטלקי לה סטמפה, ערכו ביורופול חקירה בנושא זיוף דרכונים עבור המדינה האסלאמית.
הם זיהו דרכונים סורים מזויפים במחנות פליטים ביוון שנועדו לחברים במדינה האסלאמית, על מנת להגיע לחלקים אחרים באירופה.
כמו כן, אמר ראש היורופול כי כוח משימה חדש של 200 קצינים ייפרס באיי יוון לצד משמר הגבול היווני במטרה לסייע ליוון לעצור את כניסת חברי המדינה האסלאמית לאירופה.
בפברואר 2017 דיווח העיתון הבריטי הגארדיאן כי המדינה האסלאמית משלמת למבריחים סכומים של עד 2,000 דולר אמריקאי כדי לגייס אנשים ממחנות פליטים בירדן ולבנון כדי לגרום להקצנה של הילדים.
מדיווחים שונים עולה הערכה של 88.3 אלף ילדים – שדווחו כנעדרים – נמצאים בסיכון להסתה מצד המדינה האסלאמית.
יחס מדינות אירופה ואזרחיהן לתופעה
בתגובה לגל הגובר של המהגרים, האיחוד האירופי החליט להגדיל את תקציב סוכנות הגבולות האירופית, Frontex, בצעד שספג ביקורת מצד האו"ם ומועצת זכויות האדם שלו.
בספטמבר 2015 פורסמה תמונה של גופתו של ילד בשם איילן כורדי, שטבע ביחד עם אמו ואחיו לאחר שסירתם התהפכה.
התמונה עוררה סערה רבה, שגרמה להגברת המודעות לבעיית הפליטים.
כמו כן, נודע כי מ-17 בספטמבר עד 19 בספטמבר, במשך 3 ימים, הגיעו למעלה מ-15,000 מהגרים ופליטים לאוסטריה.
היהודים באירופה חשים יחס אמביוולנטי כלפי משבר ההגירה; מחד יהודים רבים חשים רתיעה כלפי הזהות הערבית-מוסלמית של רוב הפליטים, ויהודים רבים המשתייכים למעמד הבינוני-גבוה חשים צורך לגונן על לאומיותם האירופית.
מאידך יהודים רבים מרגישים גם חשש כבד מתנועות ומפלגות שבולטת בהם התנגדות ל"זרים", מפני שבעיניהם גם היהודיים המקומיים עלולים להיחשב "זרים".
הרב הראשי של בריטניה, אפרים מירוויס, התייחס לתופעה בדרשה שנשא בשנת 2016 בבית הכנסת הגדול באדינבורו, והסביר כי "היהודים תמיד ידעו, ואם לא ידעו אז חשו, כי כאשר נמתחים מחדש גבולות ה'אני' וה'אחר' הרי שבסופו של דבר גדולים סיכוייהם למצוא את עצמם דווקא בצד 'האחר'".
גל גרינשפן (נולד ב-20 באפריל 1981) הוא מפיק ויזם קולנוע ישראלי, מייסד ובעלים של חברת ההפקות "גרין פרודקשנס" בישראל וחברת "Sweetshop&Green" באוסטרליה וניו זילנד.
שירת בצה"ל כמפיק ועורך סרטוני הסברה, תדמית ואירועים.
הפיק קליפים למוזיקה ישראלית, בין השאר לרונה קינן ולאחינועם ניני.
פיגומים היה מועמד ל-8 פרסי אופיר בטקס פרסי האקדמיה לקולנוע ה-28, וזכה לפרס אופיר לשחקן המשנה הטוב ביותר, עמי סמולרצ'יק.
הסרט "לב שקט מאוד" (2016) של איתן ענר זכה בפרס הראשון בפסטיבל טאלין ושחקנית הסרט, אניה בוקשטיין זכתה בו לפרס השחקנית הטובה ביותר.
"הנוער" (2013) של תום שובל - זכה בפרס חג'ג' לסרט הישראלי העלילתי הטוב ביותר בפסטיבל הקולנוע ירושלים ואיתן ודוד קוניו, שחקני הסרט, זכו בפרס לשחקנים הטובים ביותר.
כמו כן זכה הסרט בפרס הראשון בפסטיבל טאיפיי.
גרין פרודקשנס יוזמת גם פרויקטים קולנועיים ייחודיים: פרויקט 48 שעות, פרויקט בינלאומי בו מופקים סרטים קצרים ב-48 שעות, סדנה לקולנוע Jerusalem Film Workshop עבור יוצרי קולנוע מתחילים מחו"ל, פרויקט "מנה ראשונה" להקרנת סרטים קצרים בסינמטקים ועוד.
"הסירו דאגה מליבכם" (סרט עלילתי, במאי: תום שובל, 2022)
"סינמה סבאיא" (סרט עלילתי, במאית: אורית פוקס רותם, 2021)
"פיגומים" (סרט עלילתי, במאי: מתן יאיר, 2017)
"עיר מקלט" (סרט עלילתי, במאי: עמיקם קובנר, 2016)
"לב שקט מאוד" (סרט עלילתי, במאי: איתן ענר, 2016)
"רויטל היא חייזר" (סרט קצר, במאית: גן דה-לנגה, 2016)
"סוסי נייר" (סרט קצר, במאי: מיכאל רוזנוב, 2015)
"מסווג חריג (סרט עלילתי, במאי: בועז ארמוני, 2014)
"אנשים כתומים" (סרט עלילתי, במאית: חנה אזולאי-הספרי, 2013)
"חופש גדול" (סרט קצר, במאים: טל גרניט ושרון מימון, 2012)
"אני אשתה את דמעותיי" (סרט קצר, במאי: תום שובל, 2011)
"אף פעם לא מאוחר מדי" (סרט עלילתי, במאי: עדו פלוק, 2011)
"לאן שאת נוסעת" (סרט קצר, במאי: רוני ששון אנג'ל 201)
"להרוג דבורה" (סרט קצר, במאים: טל גרניט ושרון מימון, 2009)
גל גיבוע הוא מונח באוקיינוגרפיה המתייחס לסדרה של גלים מכניים סדירים מאוד המתקדמים לאורך הממשק בין המים לאוויר (שעשוי להיות של אוקיינוס, ימה או אגם), שלעיתים מתייחסים אליהם גם כאל גלי כבידה בזורם.
רצף סדיר כזה של גלי ים אינו נוצר על ידי הרוח המקומית, אלא על ידי מערכות מזג אוויר מרוחקות, בהן רוח נשבה במשך זמן רב לאורך מרחק נשיבה (fetch) גדול.
זוהי ההגדרה הראשונית של גל גיבוע, והיא מנוגדת לזו של גל שנוצר על ידי הרוח המקומית, ושעדיין נמצא תחת השפעת המנגנונים שיצרו אותו.
באופן כללי יותר, גל גיבוע מורכב מגלים שאינם או כמעט ולא מושפעים מהרוח המקומית באותו זמן.
לגלי גיבוע יש לעיתים קרובות אורך גל גדול, כשהערך של אורך הגל עשוי להשתנות רבות בתלות בגודל, העוצמה ומשך הפעולה של מערכת מזג האוויר שאחראית ליצירת גלי הגיבוע, כמו גם בתלות בגודל של מאגר המים; אורכי הגל עולים רק לעיתים נדירות על 150 מטר באזור הים התיכון.
אורך הגל של גלי הגיבוע משתנה רבות גם מאירוע לאירוע.
למשל, גלי גיבוע עם אורכי גל של יותר מ-700 מטר יכולים להיווצר כתוצאה של סערות חזקות ביותר.
עם הגיעם לחוף, לגלי הגיבוע יש טווח תדירויות וכיוונים צר יותר בהשוואה לגלים שנוצרו על ידי רוח מקומית, זאת מכיוון שבמהלך התקדמותם מאזור היווצרותם הם עברו תהליך נפיצה ממושך, כך שהם איבדו חלק ניכר מאקראיותם, וכעת הם לובשים צורה וכיוון מוגדרים יותר.
גלי גיבוע נוצרים לעיתים קרובות על ידי סערות המרוחקות אלפי מיילים ימיים מהחוף שבו הם נשברים.
למשל, קיימים תיעודים על גלי גיבוע שנוצרו באוקיינוס ההודי והגיעו לחופי קליפורניה לאחר שעברו יותר מחצי הקפה סביב כדור הארץ.
המרחק העצום שבדרך כלל עוברים גלי הגיבוע במסעם באוקיינוס מאפשר לגלים לעבור תהליך נפיצה אפקטיבי ביותר; גלים שנוצרו עם אותה המהירות ובאותו הכיוון יתקבצו יחד בעוד אלה שנעים אף בשבריר מטר לשנייה לאט יותר יפגרו מאחור, כך שבסופו של דבר יגיעו מספר שעות מאוחר יותר הודות למרחק הרב.
זמן ההתקדמות של גל הגיבוע ממקום היווצרו t הוא פרופורציונלי למרחק מהמקור לחוף X מחולק בזמן המחזור של הגל T.
במים עמוקים זמן זה הוא , כאשר g היא תאוצת הכבידה.
בעבור סערה שמרוחקת מרחק של 10000 קילומטר, גלי גיבוע עם זמן מחזור של T=15 s יגיעו 10 ימים אחרי יצירתם, בעוד גלי גיבוע עם זמן מחזור של 14 שניות יגיעו 17 שעות מאוחר יותר, וכך הלאה.
תופעת נפיצה זו של הגעת גלי גיבוע לחופים הוא אחת הדרכים לגלות באיזה מרחק גלי גיבוע נוצרו.
באופן דומה, גם הכיוון של גלי הגיבוע המגיעים לחוף מסוים מוגדר היטב; האורכים האופייניים של אזורי סערה הם קטנים בהרבה מהמרחק אל החוף הקרוב ביותר, כך שעם התרחקותם מאזור הסערה גלי הגיבוע מקבלים באופן טבעי כיוון משותף.
עם זאת, המתבונן מהחוף יבחין לעיתים קרובות בהבדלים קלים בכיוון ההגעה של הגלים; הבדלים אלה נובעים בדרך כלל מתוואי הקרקעית שעשוי "להגביר" (באמצעות שבירה) הבדלים זעירים בכיוון ההגעה לכדי הבדלים משמעותיים יותר, או פשוט מכך - הגלים המגיעים הם תערובת של גלי גיבוע שנוצרו בכמה סערות שונות, שהתחוללו באזורים שונים.
הדיסיפציה של אנרגיית גלי מים היא חזקה בהרבה בעבור גלים קצרים, וזאת גם הסיבה מדוע גלי גיבוע שמגיעים מסערות מרוחקות יש אורכי גל ארוכים.
הדיסיפציה של גלים עם זמני מחזור ארוכים מ-13 שניות היא חלשה מאוד אולם עדיין משמעותית בקנה מידה של האוקיינוס השקט.
גלי גיבוע ארוכים אלו מאבדים מחצית מהאנרגיה שלהם לאורך מרחק שנע בין 20,000 קילומטר (מחצית מהיקף כדור הארץ) לרק 2,000 קילומטר.
במחקרים על גלי גיבוע נמצא שאובדן האנרגיה הזה תלוי באופן חזק ב"תלילות" גל הגיבוע - הייחס בין גובהו לאורך הגל שלו.
הסיבה להתנהגות הזאת אינה ברורה דייה, וייתכן כי הדיסיפציה הזאת היא בגלל חיכוך בממשק שבין הים לאוויר.
גל ארד (נולד ב-29 באוקטובר 1999) הוא אצן ישראלי.
ארד גדל ברמת גן ולמד בבית הספר התיכון בליך.
ב-2013 החל את דרכו בענף האתלטיקה, לאחר שהתחרה כחובבן בתחרויות בתי ספר העירונית והמחוזית ב-800 מ' וב-80 מ'.
באליפות ישראל לנוער שנערכה בדצמבר 2016 זכה ארד במדליות זהב, בריצת 100 מטר, בריצת 200 מטר ובריצת 400 מטר, לראשונה שאתלט ישראלי מנצח בשלושת המקצים האלו יחדיו.
כמו כן ארד קבע שיא ישראל לקדטים בריצת 300 מטר בתוצאה של 34.82 שניות.
באליפות ישראל לנוער שנערכה ביוני 2017 זכה ארד בשתי מדליות זהב, בריצת 100 מטר (10.67 שניות) ובריצת 200 מטר (22.02 שניות).
באליפות ישראל שנערכה ביולי אותה שנה הוא זכה במדליית כסף, בריצת 100 מטר בתוצאה של 10.72, אחרי חברו לאגודה אמרי פרסיאדו (10.51 שניות) ולפני אביב דיין מהפועל חולון (10.79 שניות) בשלב המוקדמות, קבע ארד תוצאה של 10.60 שניות ועלה לגמר מהמקום הראשון במקצה שלו.
נוסף לכך, זכה במדליית כסף במכבייה לנוער בריצת 100 מטר.
ארד השתתף במספר תחרויות בחו"ל וזכה במדליית ארד באליפות מדינות הבלקן לנוער בריצת 100 מטר
באליפות אירופה לנוער שנערכה בגרוסטו שבאיטליה בסוף יולי אותה שנה הוא סיים במקום 15 בריצת 100 מטר בתוצאה של 10.90 שניות.
בשלב המוקדמות הוא קבע תוצאה של 10.87 שניות וכן קבע שיאים ישראליים לנוער בריצת 60 מטר בתוצאה של 6.83 שניות ובריצת 100 מטר בתוצאה של 10.59 שניות.
באליפות אס"א שנערכה בחיפה ב-22 במאי 2018 זכה ארד במדליית זהב בריצת 100 מטר בשיא ישראלי חדש לנוער של 10.45 שניות.
חודש וחצי לאחר מכן, באליפות ישראל שנערכה ב-4 ביולי אותה שנה הוא זכה במדליית זהב בריצת 100 מטר בתוצאה של 10.56 שניות, מאית שנייה מהר יותר מהאלוף היוצא חברו לאגודה אמרי פרסיאדו (10.57 שניות) ואביב דיין מהפועל חולון (10.77 שניות).
מספר ימים לאחר מכן באליפות העולם לנוער (עד גיל 19) שנערכה בטמפרה פינלנד הוא סיים במקום 13 בריצת 100 מטר בתוצאה של 10.53 שניות.
באוקטובר 2018 החל להתאמן בהדרכתו מרחוק של המאמן הבריטי ראיין פרקלטון בשילוב עם מחנות אימונים בחו"ל.
בטקס בחירת האתלטים המצטיינים לשנת 2018 של איגוד האתלטיקה נבחר ארד לאתלט השנה בקטגוריית הנוער.
באליפות מדינות הבלקן באולם שנערכה בחודש פברואר 2019 סיים ארד במקום שישי בריצת 60 מטר בתוצאה של 6.86 שניות.
בשלב המוקדמות הוא קבע תוצאה של 6.87 שניות.
במחזור הראשון בליגה הבינאגודתית שנערך בחודש מאי, הוא סיים במקום ראשון בריצת 200 מטר בשיא אישי חדש של 21.30 שניות.
באליפות אירופה למועדונים דרג ב' שנערכה בטמפרה, פינלנד, ניצח ארד בריצת 200 מטר ובריצת 100 מטר.
ארד השתתף גם בריצת השליחים, כרץ האחרון.
במהלך הריצה קרע ארד את שריר הירך האחורי, והמשיך לרוץ, על מנת לעזור לקבוצתו, מה שעורר דיון ציבורי.
עתירה לבג"ץ לביטול ההסגר בחוק הספורט
בשנת 2018 עתר גל ארד לבג"ץ (בג"ץ 5051/18 גל ארד נגד הכנסת ומשרד המשפטים) באמצעות אביו, עו"ד עמית ארד, לביטול הסעיפים בחוק הספורט אשר יוצרים את הסדר ההסגר, לפיו ספורטאי שרוצה לעבור אגודה בניגוד להסכמתה צריך "לשבת בבית" במשך שנה שלמה מבלי להתחרות.
משרד המשפטים נעזר במשרד התרבות והספורט, וזה הצהיר כי בכוונתו לבחון את שינוי החוק הן ביחס לקטינים, והן ביחס לבוגרים.
ביום 6.2.2019 התקיים דיון במעמד הצדדים בבג"ץ בפני הרכב השופטים סולברג, ברון ושטיין, אשר אמרו כי אכן יש מקום לשמוע את טענות העותרים, אולם לאור כוונת משרד הספורט לבחון את שינוי החוק, לא בשלה העת לדון בעתירה בבג"ץ והמליצו לעותרים למחוק את העתירה תוך שמירת זכותם לעתור שוב.
גל הוא הבן הבכור מבין ארבעה ילדים לחיה ועמית ארד.
גל החל את דרכו בספורט בגיל צעיר באימון במועדון לחימה משולבת באצטדיון האתלטיקה בהדר יוסף, תחת הדרכתו של המאמן איציק פרנקו.
ארד זכה במשך 5 שנים רצופות באליפות מועדוני לחימה משולבת בקרבות קראטה מגע מלא.
למד בתיכון בליך וסיים במגמת מחשבים.
לאחר השירות הצבאי עבר להתאמן וללמוד מדעי המחשב בארה"ב באוניברסיטת דרייק בדה מויין.
לאחר שנתיים עבר לאוניברסיטת ניו מקסיקו, אשר בתקופה שלאחר ה 7 לאוקטובר היתה מעוז למפגינים אנטי ישראליים.
גל אשר היה מזוהה עם ישראל ופעיל ההסברה בין הסטודנטים מצא עצמו מחוץ לקבוצת האתלטיקה של האוניברסיטה.
הוא המשיך להתאמן לבד במשך כל עונת הספורט, כאשר למרבה הפלא הוא משתפר ושובר את שיאיו האישיים, תוך שבתחרות שהתקיימה באביב 2024 באוניברסיטת ניו מקסיקו הוא ניצח בריצות המאה והמאתיים מטר, בין היתר את האתלטים של הקבוצה, והיה הספרינטר המהיר ביותר באותה שנה באוניברסיטת ניו מקסיקו.
במאי 2024, עם התגברות המהומות האנטי ישראליות, אשר בשלב מסוים אפילו הגיעו לכך שהמפגינים השתלטו על חלק מקמפוס האוניברסיטה, הוטס גל לישראל על ידי האוניברסיטה מחשש לבטחונו.
הוא חזר לאוניברסיטה בתחילת הסמסטר הבא וסיים בהצטיינות את התואר הראשון במדעי המחשב.
לאחר סיום התואר עבר להתאמן בתחילת 2025 באוסטין טקסס בקבוצת עלית של רצי ספרינט.
בעונת 2025/26 עבר להתאמן בקבוצת עלית של רצי ספרינט ביוסטון טקסס במטרה להגיע לייצג את ישראל באולימפיאדת לוס אנג'לס 2028.
במקביל לאימונים ולעבודה בחברת הי טק כאיש מחשבים, הוא מרצה בקהילות יהודיות בארה"ב על החוויות שעבר, על הלקחים לחיים כספורטאי ישראלי ויהודי המתאמן בארה"ב.
גל הויברגר (נולד ב-11 באוגוסט 1971) הוא שחקן ישראלי.
הויברגר נולד וגדל בתל אביב, ולמד משחק בבית הספר ניסן נתיב.
בין 1995 ל-2005 היה שחקן קבוע בתיאטרון חיפה.
ב-1999 השתתף בסדרה "האישה באפור" בערוץ 1, וב-2003 הופיע במחזה "הטיהור".
ב-2005 גילם סגן בסרט הישראלי-צרפתי "תחיה ותהיה".
הויברגר נשוי למיכל הויברגר ואב לשני בנים.
אחיו הגדול היה השחקן רמי הויברגר.
גל דה פז (נולדה ב-12 בנובמבר 1986) היא זמרת-יוצרת ישראלית, סולנית להקת "דה פז בנד" (The Paz Band), חברת להקת "לוסיל קרו" (Lucille Crew) ומורה לפיתוח קול.
גל סיימה את תוכנית "הכוכב הבא" 2026 במקום השני.
דה פז נולדה באילת לדפנה בן-דוד, עורכת דין, ולעופר.
בהיותה בת שלוש התגרשו הוריה והיא עברה עם אמה לקיסריה.
למדה בנעוריה בקיבוץ מעגן מיכאל וברימון בית ספר למוסיקה.
המוזיקה עליה גדלה ומקור השראתה היו בלוז, רוק, ג'אז ובעיקר שירי שנות השישים בסגנון פסטיבל וודסטוק.
בגיל 16 שמעה לראשונה את ג'ניס ג'ופלין, ואימצה בראשית דרכה רבים ממאפייני סגנון שירתה (אחד מהשירים הראשונים שפרסמו אותה הייתה הגרסה העברית לשירה של ג'ופלין Me and Bobby McGee אותו תרגמה לעברית ישראלית כ"אני וקובי שלי").
בשנת 2003, בגיל 17, ניגשה להיבחן לתוכנית "כוכב נולד" הראשונה והודחה בשלב האודישן.
בגיל 20 נישאה למוזיקאי אריאל קשת, בנם של יונה אליאן וששי קשת וחבר להקת פול טראנק, שהפיק את שלושת תקליטיה הראשונים (השניים התגרשו ב-2018).
בניגוד לתקליט הראשון, שהיה בגוון בלוז רוק ובו שרה בעברית (ונחשב בדיעבד בעיני דה פז כתקליט בוסרי ובכיוון מוזיקלי שגוי), שלושת תקליטיה הבאים היו תקליטי אינדי רוק בהם שרה באנגלית.
תקליטה "Goldie" ראה אור ב-2013, ובו שיתפה פעולה עם מוטי לייבל (גיטרה) ואריאל קשת (קלידים והפקה מוזיקלית).
לאחר הפקת התקליט יצאה לשהות של כשנה בלוס אנג'לס.
ב-2014 הקימה את "דה פז בנד" בה שותפים גם הבסיסט רז בליצבלאו והמתופף אור כחלון.
כל החומרים המקוריים של הלהקה חוברו על ידי דה פז.
את אריאל קשת החליף יובל ברוסילובסקי.
הלהקה מופיעה רבות ברחבי ישראל, בין היתר בפסטיבלים כגון פסטיבל יערות מנשה ואינדינגב ובמועדונים כגון הבארבי בתל אביב, הצוללת הצהובה בירושלים ועוד.
בשנת 2015 נבחרה גל דה פז לאשת השנה האלטרנטיבית בתחום המוזיקה בישראל.
במאי 2017 הופיעה דה פז בנד כמופע חימום לפני הופעת להקת אירוסמית' בפארק הירקון, לאחר שורה של הופעות חימום של אמנים זרים שביקרו בישראל.
בפסטיבל השתתפו בין היתר אורפנד לנד, אביתר בנאי, אלון עדר, אסתר רדא, ועדי-קשת כהן.
בשנת 2015 הצטרפה להרכב ההיפ-הופ-פאנק (Funk) של ישגב דותן, "לוסיל קרו" (Lucille Crew) ומאז היא מחלקת את זמנה בין יצירה מקורית שלה במסגרת להקתה לבין הופעות כזמרת במסגרת ההרכב המגוון ברחבי אירופה.
בנובמבר 2018 הושק בשירות המוזיקה אייטיונס תקליטה הרביעי (והשני במסגרת ההרכב "דה פז בנד"), "Supply & Demand".
בשנת 2020 השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה.
במופע השתתפו בין היתר זוהר גינזבורג, עינב ג'קסון כהן, אור אדרי, אלישע בנאי, סיון טלמור, פלורה, איה זהבי פייגלין ואחרים.
בשנת 2020, במסגרת פרויקט "צו השעה", שיתפה פעולה עם הזמר והגיטריסט גיא מזיג.
הם ביצעו יחד גרסת כיסוי לשיר "לא ידעתי שתלכי ממני", אשר בוצע במקור על ידי מתי כספי.
ב-4 בספטמבר 2023, מאור כהן ודי ג'יי מש, שיתפו פעולה בשיר חדש בשם "אמסטרדם" לאלבום המשפחתי המשותף שלהם ששמו "על הדשא".
השיר כולל דגימה של להקת נוער שוליים "אמסטרדם", וכולל הופעת אורח של גל דה פז.
ב-1 בנובמבר 2024 התארחה באלבום של המפיק עידו מימון "פסטיבל מסמפלי סימפולים 2" בשיר "זה החיים" יחד עם הראפר והקומיקאי טל טירנגל.
בנובמבר 2025 השתתפה בתוכנית "הכוכב הבא של ישראל לאירוויזיון 2026" וסיימה במקום השני.
הביצועים המוזיקליים של גל דה פז במהלך העונה ה-12 של הכוכב הבא
"Billie Jean", יחד עם נועם בתן, 83%
"אחרי הכל את שיר", ספיישל שלמה ארצי, 81%
"Proud Mary", שמינית גמר - עברה
"ממך עד אליי", רבע גמר - עברה
"Fame", גמר - עברה לשלישית הגמר
"All I Ask", גמר - סיימה במקום השני
גל גדות הוא אלבום הסולו הרביעי במספר של הראפר הישראלי לוקץ'.
באלבום מתארחים מיכאל סוויסה בשירים "כלבה" ו"לוקץ' בחור משונה" ונצ'י נצ' בשיר "מה נשמע ביצ' 2".
את האלבום כולו הפיק אורי שוחט.
האלבום נושא את שמה של השחקנית גל גדות.
בנוסף, האלבום כולל בתוכו שיר הנושא את שמו של העיתונאי גיא לרר ושיר הנושא את שמה של השחקנית ליאת אחירון.
באלקטרוקרדיוגרפיה, גל P באק"ג מייצג את הדפולריזציה של הפרוזדורים, שכתוצאה ממנה חלה התכווצות הפרוזדורים.
גל P מייצג את הפעילות החשמלית בשני הפרוזדורים (הדפולריזציה העלייתית).
בדרך כלל הדפולריזציה של העלייה הימנית מתרחשת מעט לפני הדפולריזציה של העלייה השמאלית, מאחר שמקורו של גל הדפולריזציה הוא בקשר הגת והפרוזדור, הממוקם בקצה עלייה ימין, משם הוא ממשיך לעלייה שמאל דרך הצרור על שם בכמן.
דפולריזציה שמקורה במוקדים עלייתיים אחרים שאינם קשר הגת והפרוזדור, עשויה לגרום לגל P בעל צורה שונה מהרגיל.
שינויים בגל P עשויים להיות מקושרים למצבים רפואיים שונים:
גל P עם משרעת מוגברת יכול להעיד על היפוקלמיה, היפרטרופיה של עלייה ימין ולב ריאתי.
גל P עם משרעת מופחתת יכול להעיד על היפרקלמיה.
גל P ביפאזי יכול להעיד על היפרטרופיה של עלייה שמאל.
שלושה או יותר גלי P בעלי צורה שונה באותו חיבור, מעידים על קיומו של מקור חשמלי נוסף חוץ מקשר הגת והפרוזדור, המייצר דחפים חשמליים.
מצב זה ונקרא קוצב עלייתי נודד (WAP).
החלפתם של גלי ה-P בגלי F מעידה על רפרוף עליות
היעדר מוחלט של גלי P עשוי להעיד על פרפור עליות סופי או דום סינוס.
במכניקת הזורמים ומדעים פלנטריים, גלים אינרציאליים, שידועים גם בשם תנודות אינרציאליות, הם סוג של גלים מכניים שקיומם מתאפשר בזורמים מסתחררים.
הם מייצגים שינויים מתקדמים בשדה הווקטורי של מהירויות פרודות הזורם כפי שאלו נצפות במערכת קואורדינטות המסתובבת ביחד עם הזורם.
בשונה מגלי שטח כבידתיים הנצפים בחוף הים או באמבטיה, גלים אינרציאליים מתקדמים בתוך פנים הזורם, ולא על פני השטח שלו.
כמו כל סוג גל אחר, התקדמותו של גל אינרציאלי מתאפשרת אודות לכוח מחזיר השואף להחזיר את מצבו הפיזיקלי של הזורם לקדמותו; בגלים אינרציאליים, הכוח המחזיר הוא כוח קוריוליס, כוח מדומה המורגש אך ורק במערכות ייחוס מסתובבות.
גלים אינרציאליים נקראים כך משום שהכוח המניע אותם הוא כוח קוריוליס, שהוא כוח אינרצי, דהיינו כוח הנובע מהאינרציה של הזורם ומתאוצת מערכת הקואורדינטות בלבד.
גלים אינרציאליים נצפים באטמוספירה, באוקיינוסים, באגמים ובניסויי מעבדה.
גלי רוסבי, זרמי ים גאוסטרופיים, ורוחות גאוסטרופיות הן דוגמאות לגלים אינרציאליים (שתי הדוגמאות האחרונות מתייחסות לגלים אינרציאליים עם תדירות אפס).
קרוב לוודאי שגלים אינרציאליים מתקיימים גם בליבה המותכת של כדור הארץ המסתובב.
החקירה הראשונה של תנודות וגלים המתקדמים באמצעות היציבות הפנימית של זורם מסתובב נערכה על ידי לורד קלווין ב-1880, בעבור גאומטריה גלילית.
מאוחר יותר, אנרי פואנקרה, אלי קרטן ואחרים חקרו תנועות דומות עבור גאומטריה ספרואידית.
Bjerknes ושותפיו גילו מחדש באופן בלתי תלוי את התנודות תלויות הסיבוב הללו, וכינו אותן תנודות "אלסטו-אינרציאליות".
חלק ניכר מהעבודות המוקדמות הללו קובץ במונוגרפיה של Harvey P.
Greenspan מ-1968 - "התאוריה של זורמים מסתובבים", בה נידונים הן גלים אינרציאליים בזורמים לא חסומים והן מודי תנודה אינרציאליים בתחומים חסומים.
לאחרונה נעשתה התקדמות תאורטית לא מבוטלת לקראת מציאת פתרונות מפורשים למודי תנודה אינרציאליים בעבור כלי קיבול בצורות גאומטריות אחדות.
תבניות וקטורי המהירות אותן מייצגים גלים אינרציאליים מוחזרות למצב שיווי משקל על ידי כוח קוריוליס, שהוא תוצאה של סיבוב המערכת.
תאוצת קוריוליס (יחד עם הכוח הצנטריפוגלי) מופיעה במערכת מסתובבת כדי לפצות על העובדה שמערכת ייחוס כזאת מאיצה כל העת.
גלים אינרציאליים, לפיכך, לא יכולים להתקיים ללא סיבוב.
כוח קוריוליס הוא מורכב וקשה יותר להבנה ממתיחות במיתר, שכן הוא פועל תמיד בניצב לכיוון התנועה, וחוזקו תלוי בקצב הסיבוב של המערכת ובמהירות הפרודה כפי שנצפית במערכת המסתובבת.
תכונות אלו של כוח קוריוליס מוליכות למאפיינים הייחודיים של גלים אינרציאליים.
העובדה שבמערכות ייחוס מסתובבות ישנו כיוון מועדף מסוים (ציר הסיבוב) מכתיבה התנהגות פיזיקלית אי-איזוטרופית לגלים אינרציאליים; מסיבה זו לגלים אלו תכונות ייחודיות, ובין היתר תדירותם תלויה אך ורק בכיוון התקדמותם.
כמו כן חוק ההחזרה, לפיו גל מוחזר באופן כזה שזווית הפגיעה שווה לזווית ההחזרה, אינו תקף לגלים אינרציאליים; במקום זאת, הם מוחזרים באופן שמשמר את הזווית בין כיוון התקדמותם לציר הסיבוב.
בדומה לגלי אור, גלים אינרציאליים הם גלים רוחביים, כלומר התנודות שהם מייצגים מתחוללות בניצב לכיוון התקדמות הגל.
הקיטוב שלהם הוא קיטוב מעגלי.
תכונה גאומטרית ייחודית אחת של גלים אינרציאליים היא שמהירות המופע שלהם, שמתארת את ההתקדמות של נקודות השיא והשפל של הגל, היא ניצבת למהירות החבורה, שמתארת את קצב וכיוון העברת האנרגיה.
ההסבר לכך הוא שתדירות הגל תלויה אך ורק בכיוונו של וקטור הגל (שהוא גם כיוון מהירות המופע) ולא בערכו המוחלט של וקטור הגל; לפיכך, הנוסחה למהירות החבורה, , אינה מתאפסת רק עבור שינויים זעירים בווקטור הגל הניצבים לכיוונו הנוכחי - ולכן מהירות החבורה ניצבת לווקטור הגל!
בעוד שבגלי קול או גלים אלקטרומגנטיים כל תדירות אפשרית, תדירותם של גלים אינרציאליים יכולה לקבל ערך בטווח שבין אפס לפעמיים המהירות הזוויתית של מערכת הזורם.
כפי שצוין מקודם, תדירותם נקבעת על ידי כיוון התקדמותם.
לגלים הנעים לגמרי במישור הניצב לציר הסיבוב יש תדירות אפס והם מכונים מודים גאוסטרופיים.
לגלים הנעים במקביל לציר הסיבוב יש תדירות מרבית (פעמיים תדירות הסיבוב), ולגלים בזוויות ביניים יש תדירויות ביניים.
במרחב החופשי (ללא קצוות המכתיבים תנאי שפה), גלים אינרציאליים יכולים להתקיים בכל תדירות בין 0 ופעמיים קצב הסיבוב.
מכל סגור, לעומת זאת, מכתיב אילוצים על התדירויות האפשריות של גלים אינרציאליים, כמו בכל סוג גלים אחר.
גלים אינרציאליים במכל סגור מכונים לעיתים קרובות מודים אינרציאליים.
במכל כדורי, למשל, המודים האינרציאליים מהווים אוסף בדיד של תדירויות, מה שמותיר מרווחי תדירות אותן גלים אינרציאליים לא יכולים לקבל.
כל סוג של זורם יכול לאפשר גלים אינרציאליים: מים, שמן, מתכות נוזליות, אוויר, או גזים אחרים.
גלים אינרציאליים נצפים בשכיחות הגבוהה ביותר באטמוספירות פלנטריות (גלי רוסבי, רוחות גאוסטרופיות), ובאוקיינוסים ובאגמים (זרמים גאוסטרופיים), שם פעולתם אחראית למרבית הערבוב שמתרחש.
באוקיינוגרפיה פיזיקלית, לגלים פנימיים (internal waves) בעלי זמן מחזור ארוך ביותר- שהוא בר- השוואה ליממה ארצית - מתייחסים כגלים שנמצאים קרוב לגבול האינרציאלי (near-inertial waves); כלומר אלו גלים שהמכניזם העיקרי המניע אותם הוא אפקט קוריוליס.
גלים פנימיים עם זמן מחזור קצר יותר מושפעים הן מהכבידה והן מאפקט קוריוליס, ולכן הם נקראים גלי כבידה-אינרציאליים.
כמו כן, גלים אינרציאליים המושפעים מהשיפוע של קרקעית האוקיינוס נקראים לעיתים גלי רוסבי.
גלים אינרציאליים ניתנים לצפייה בניסויי מעבדה או בזרימות תעשייתיות, ולמעשה בכל מקום בו מבצעים תהליך הכרוך בסחרור זורמים.
קרוב לוודאי שהם קיימים גם בליבה הנוזלית של כדור הארץ, ובדומה לכך, התאוריה שלהם רלוונטית גם להבנת תהליכים אסטרונומיים כמו הזרימה בדיסקות ספיחה, טבעות פלנטריות, וגלקסיות.
זרימת זורם בנוכחות גל אינרציאלי נשלטת על ידי משוואות נאוויה-סטוקס במערכת ייחוס מסתובבת.
מהירות הזורם של זורם עם צמיגות תחת לחץ ואשר סובב בקצב , משתנה לפי הזמן בהתאם למשוואה הדיפרנציאלית:
האיבר הראשון באגף ימין הוא גרדיאנט הלחץ, השני מתייחס לדיפוזיה צמיגית והשלישי הוא איבר קוריוליס.
למען הדיוק, היא מהירות הזורם כפי שנצפית במערכת הייחוס המסתובבת.
כיוון שמערכת ייחוס מסתובבת היא מערכת מאיצה (מערכת ייחוס לא אינרציאלית), שני כוחות מדומים נוספים צצים כתוצאה מטרנספורמציית הקואורדינטות הזאת: הכוח הצנטריפוגלי וכוח קוריוליס.
במשוואה לעיל, הכוח הצנטריפוגלי כבר נכלל באיבר המתייחס לגרדיאנט של הלחץ המוכלל , כלומר, קשור ללחץ הרגיל על ידי המרחק מציר הסיבוב:
במקרה שקצב הסיבוב גבוה, איבר קוריוליס ואיבר הכוח הצנטריפוגלי גדולים משמעותית בהשוואה לאיברים האחרים.
מכיוון שהם קטנים בהשוואה לאלו, איבר החיכוך הצמיגי ואיבר "הנגזרת ההסעתית" (האיבר השני באגף שמאל) ניתנים להזנחה.
כעת ניקח את הרוטור של שני האגפים; מכיוון שאגף ימין של המשוואה הדיפרנציאלית יהיה הרוטור של גרדיאנט הלחץ (הלחץ הוא פונקציה סקלרית של המרחב), הוא חייב להתאפס.
כדי לפשט את אגף שמאל, ניעזר בזהות הווקטורית הבאה לרוטור של המכפלה הווקטורית של ו-:
מכיוון שהזורם אי-דחיס, הדיברגנץ של שדה המהירויות, , מתאפס בכל נקודה.
כמו כן שני האיברים המכילים פעולות גזירה של מתאפסים היות שזהו וקטור קבוע.
לפיכך כל האיברים בזהות הווקטורית נופלים פרט לאחד, מה שמניב את התוצאה:
המשוואה האחרונה מתארת את ההתפתחות בזמן של ערבוליות הזורם .
כעת ניקח רוטור ונגזרת לפי הזמן של שני האגפים פעם נוספת, ונקבל, תוך שימוש בעובדה ש- בעבור זרימה אי-דחיסה, את המשוואה הדיפרנציאלית החלקית הבאה:
שימוש בתוצאה הקודמת פעם נוספת מוביל למשוואת הגלים בעבור הפרעות בשדה המהירויות:
זוהי משוואת הגל האינרציאלי בזורם מסתובב.
כדי למצוא את הקשרים המתמטיים בין המאפיינים השונים של הגל, נציב במשוואת הגל האינרציאלי את הצורה המתמטית של גל מישורי, , ונקבל:
וכך נגלה כי הפתרונות נדרשים להיות בעלי תדירות שמקיימת את יחס הנפיצה
כאשר היא הזווית בין ציר הסיבוב וכיוון התקדמות הגל.
יחס הנפיצה נראה דומה מאוד לאיבר קוריוליס במשוואת נאוויה-סטוקס במערכת מסתובבת - שימו לב לקצב הסיבוב ולפקטור 2. יחס הנפיצה מגדיר מיידית את מנעד התדירויות האפשריות בעבור גלים אינרציאליים, כמו גם את תלות תדירותם בכיוון התקדמותם.
מהירות המופע (המהירות והכיוון שבה נקודות השיא והשפל נעות) היא בכיוון וקטור הגל :
בשונה מכך, מהירות החבורה (המהירות והכיוון שבה האנרגיה מועברת) היא הנגזרת של ביחס ל-:
הנוסחה האחרונה מתקבלת מגזירה של ביחס לשינוי בווקטור הגל הניצב לווקטור הגל .
נשים לב גם שבעבור k נתון, הגודל
מסקנה מעניינת מן הביטויים האחרונים הוא שכאשר התדירות של הגלים האינרציאליים נמוכה מאוד אז מהירות החבורה היא בקירוב מקבילה לציר הסיבוב, כך שהמידע על הפרעות איטיות מועבר בכיוון הזה.
זהו המכניזם העומד ביסוד ומתווך את היווצרותם של "עמודי טיילור", תופעה במסגרתה תנועות איטיות בזורם נוטות להיות אינווריאנטיות תחת הזזה במקביל לציר הסיבוב בזורם המסתחרר במהירות.
פירוש איכותי של התיאור המתמטי
במרחב חופשי נטול גבולות (ללא קצוות), גל אינרציאלי מתקדם מייצג תבנית של וקטורי מהירות וערבוליות (של שדה המהירות) המשתנה במרחב ובזמן.
אגף ימין של המשוואה המרכזית, , הוא לא אחר מאשר כפול הנגזרת הכיוונית של השדה בכיוון ציר הסיבוב (שנתייחס אליו כאל ציר z), דהיינו .
אגף שמאל של המשוואה המרכזית מייצג את קצב השינוי (הנגזרת הזמנית) של וקטור הערבוליות של שדה המהירויות, בנקודה נתונה.
מכיוון ששדה המהירויות של זורם בלתי-דחיס הוא שדה וקטורי סולנואידי על פי הגדרה (אין לו מקורות או בורות), הדיברגנץ שלו מתאפס בכל נקודה, כלומר:
לפיכך ניתן לרשום מחדש את המשוואה המרכזית באופן הבא:
אגף ימין של המשוואה החדשה המסומנת ב-(*) הוא מעין גרסה דו-ממדית ולא שלמה של הדיברגנץ של ; הוא מייצג את ההתכנסות או ההתבדרות המקומית של היטלי השדה על מישור xy, בתוך מישור זה.
למשוואה האחרונה ניתן לתת כעת פרשנות פיזיקלית: בנקודות התכנסות (או התבדרות) של הזרימה במישור xy, אותם ניתן לתאר בפשטנות כשדה רדיאלי הקורן מתוך נקודת ההתכנסות, תאוצת קוריוליס שואפת להסיט את הזרימה בניצב לכיוון הרדיאלי - כלומר בכיוון המשיקי, ולכן גם היא שואפת להגדיל או להקטין את הערבוליות המקומית במישור xy.
במילים אחרות, היכן שיש התכנסות או התבדרות של השדה במישור xy, כוח קוריוליס שואף לשנות את הציקלוניות המקומית.
כאשר הציקלוניות משתנה בשיעור אינפיניטסימלי, גם הספיקה הנפחית לתוך אלמנט הנפח משתנה בשיעור אינפיניטסימלי; מכיוון שאנו מניחים מצב יציב, פירוש הדבר הוא שלאחר פרק זמן dt גם המהירות צריכה להשתנות.
לפיכך הדבר תואם למצב של התקדמות גל בכיוון השתנות המופע המרבית (כיוון וקטור הגל ).
באופן כללי, שדה המהירויות המקושר לגלים אינרציאליים מזכיר תבריג בורגי; קווי הזרם הרגעיים בנוכחותו של גל אינרציאלי דומים לסליל.
גל בן-משה (נולד בשנת 1985) הוא שף ישראלי הפועל כיום בצ'כיה, שף מסעדת Parzival בפראג.
בן-משה היה השף והבעלים של מסעדת prism בברלין, שהחזיקה בכוכב מישלן.
הוא השף הישראלי השני שזכה בכוכב מישלן על מסעדה בבעלותו, אחרי מושיק רוט.
בן-משה נולד בראשון לציון בשנת 1985 וגדל בתל אביב, והחל את קריירת הבישול בתל אביב במסעדות השף מסה ואורקה.
מאוחר יותר, נדד בן-משה במסעדות בחו"ל לצורכי לימוד ורכישת ניסיון, כולל במסעדות עם כוכבי מישלן בלונדון ובשיקגו תחת השפים הידועים ג'ייסון את'רתון, מרקוס ווריינג וגראנט אייצ'ץ.
בשנת 2012 עבר בן-משה לברלין, ושנה לאחר מכן כבר פתח מסעדה בשם "גלאס", שכבר זכתה להמלצה של מדריך מישלן האדום, וכן ב-16 נקודות מטעם מדריך גו-מיו.
במשך חמש שנים הוביל את המסעדה, עד שנאלץ לסגור אותה ב-2018.
לאחר שסגרו בן-משה ובת זוגו ג'קי, אותה הכיר בברלין, את מסעדת "גלאס", מצאו בני הזוג חלל חדש והקימו בנובמבר 2018 בהשקעה של פחות מחצי מיליון אירו את מסעדת prism, ביחד עם זוג גרמני שנהג לפקוד את מסעדתו הקודמת.
בשנת 2018 השתתף בן-משה בתוכנית הטלוויזיה על אנחנו על המפית.
במרץ 2020 הוענקה למסעדת prism שבבעלותו כוכב מישלן.
בשנת 2022 נבחר בן-משה להוביל את המטבח של מסעדת פאסטל, הממוקמת במוזיאון תל אביב.
בפברואר 2025 פתחו בן-משה ואיציק חנגל, הבעלים של פאסטל, מסעדת אחות הממוקמת בסמוך לפאסטל.
המסעדה פתוחה רק כמה לילות בחודש, עם 18 מקומות ישיבה בלבד, ומתרכזת בחוויית פיין דיינינג אינטימית בהובלת בן-משה.
ביולי 2025 סגרו הזוג את prism לאחר שש שנים רצופות שבהן שמרה המסעדה על כוכב המישלן שלה.
במקביל, לבקשת רשת המלונות הצ'כית Jan Hotels, הקים בן-משה את מסעדת Parzival במלון Bookquet שבפראג.
בן-משה חי עם בת זוגו ג'קי, ילידת ברלין ואוצרת יין במקצועה.
בני הזוג ושלושת ילדיהם מנישואיה הקודמים של ג'קי גרים בכפר בברנדנבורג, מצפון לברלין.
גל אדם (נולד ב-7 במרץ 2002) הוא זמר ישראלי.
אדם נולד בשנת 2002 ליניב ולשרון.
אחיו הגדולים הם הזמרים רואי ועומר אדם.
אביו, רס"ן יניב אדם, שימש סגן מפקד יחידת שלדג וסמג"ד גדוד 202 של הצנחנים.
מוצאה של משפחתו קווקזי מצד האב, ואשכנזי מצד אמו.
סבו של אדם הוא אלוף-משנה וניצב משנה שמואל אדם, שהוא בן דודו של האלוף יקותיאל אדם.
אדם החל את דרכו המוזיקלית בשנת 2018, כשהוציא את סינגל הבכורה שלו, "לקחת איתך הכל".
במאי 2019 הוציא את הסינגל השני שלו, "עוד יום לבד".
עוד באותה השנה, הוציא את הסינגלים "קחי ת'לב שלי" ו"סרט רע".
השיר "סרט רע" אף התברג במקום הראשון ברשימת "הסרטונים החמים" ביוטיוב.
במרץ 2020 הוציא יחד עם הזמרת אגם בוחבוט את הדואט "עברו חודשיים", שזכה להצלחה רבה בשירות הסטרימינג ואף הגיע למקום ה-11 במצעד שירי הספוטיפיי הישראלי השבועי.
בנוסף, היה לאחד מהשירים המושמעים ביותר בפלטפורמה בישראל לשנת 2020. עוד באותה השנה, הוציא את הסינגל "איתך עושה לי טוב".
בספטמבר 2020, הוציא את הסינגל "שבוי שלך".
בדצמבר, הוציא את הסינגל "לגשת אל חייך".
ב-21 בפברואר 2021 הוציא את הסינגל "אין אותי יותר", שהגיע בשיאו למקום השלישי במצעד של פלטפורמת אפל מיוזיק.
ביולי 2021 לקח חלק במופע הקיץ "סופרסטאר" שכלל כשישה מופעים ונערך במשך שבוע בהיכל מנורה מבטחים לצד נועה קירל, סטטיק ובן-אל, אגם בוחבוט, מרגי וסטפן.
בספטמבר 2021 זכה בתואר "פריצת השנה" של ישראל לשנת 2021 בטקס נבחרי השנה של ישראל בידור.
ב-19 באוקטובר 2022 יצא להיטו, "משוגעת", ביחד עם נורוז, שהגיע למקום הראשון במצעד הרשמי של גלגלצ.
ב-3 בדצמבר 2023 הוציא גרסת כיסוי לשיר "קרן שמש".
ב-5 בינואר 2023 אדם הוציאה שיר בשם "הנפילות שלנו", שכתבו והלחינו משה בן אברהם ואודיה אזולאי.
ב-30 במרץ 2023 אדם הוציאה שיר בשם "מרוקו" לכבוד חג המימונה.
ב-22 במאי 2023, הוציא את המיני-אלבום הראשון שלו, "טריו".
ב-27 בספטמבר 2023 הוציא את הסינגל "סך הכל נשיקה".
ב-8 בנובמבר 2023 הוציא לאור גרסת כיסוי לשיר "כשאת עצובה" של עמיר בניון יחד עם הזמרת מור.
ב-4 בינואר 2024 הוציא את הסינגל "עם הזמן".
ב-8 בפברואר 2024 הוציא את הסינגל "מי שהפכנו להיות" יחד עם החללית.
ב-8 באפריל הוציא את הסינגל "רוצה להתעורר", אותו כתב, הלחין, הפיק ועיבד לבדו.
זהו השיר הראשון בקריירה של אדם בו הוא אחראי על כל היבטי היצירה.
השיר נוצר באולפן הביתי החדש שאדם הקים.
ב-7 במאי הוציא את הסינגל "חלומות גדולים" לקראת יום הזיכרון לחללי מערכות ישראל.
את השיר כתבו והלחינו אדם, אודיה אזולאי, אביב פרץ ודרור מזרחי, לזכרו של ליאב אלוש, חייל ביחידת דובדבן שנפל בקרב בדרום רצועת עזה בדצמבר 2023.
ב-5 בינואר 2025 השיקו אדם ושחר סאול שיתוף פעולה ראשון ביניהם בשיר בשם "אקסטזות".
ב-24 בדצמבר 2025 הוציא את השיר "מכות חשמל" שכתב והלחין יחד עם טליסמאן.
אדם מתגורר עם משפחתו במושב משמר השבעה.
בין השנים 2018 עד 2021, היה בזוגיות עם נועם בוהדנה, אחייניתה של הדוגמנית והשחקנית מירי בוהדנה.
שנהפרסקטגוריהפרויקטמועמדות2022פרסי נבחרי השנה של פרוגיזמר השנהגל אדם
גל חום פקד את אירופה בקיץ 2003, שהיה עד לשנה ההיא הקיץ החם ביותר ביבשת מאז שנת 1540 לפחות.
הנפגעות היו מדינות רבות במערב אירופה ובמיוחד צרפת.
מחקרים שנעשו מאוחר יותר העלו כי כתוצאה מגל החום נגרמו ביבשת כ-50 אלף עד 70 אלף מקרי מוות.
כמו כן נגרם נזק משמעותי לחקלאות.
גל החום העיקרי פקד את היבשת בחודשים יולי ואוגוסט.
בתקופה זו נמדדו במקומות רבים ובמועדים שונים טמפרטורות שעלו בהרבה על הממוצע הרב שנתי והגיעו במקומות מסוימים למקסימום של 39 מעלות צלזיוס ואף למעלה מזה.
באיטליה ובספרד נמדדו גם 45 ו-46 מעלות צלזיוס.
בפינדל שבלוקסמבורג נמדדה במשך חמישה ימים טמפרטורה של 37.9 מעלות.
בחלק מהמקומות עמדה הטמפרטורה בלילה על 30 מעלות.
כמה משיאי הטמפרטורה שנמדדו בגל החום לא נשברו מאז.
גל החום גרם לרבבות מקרים של פטירות, במיוחד של אנשים מבוגרים שחיו בגפם ולא הצליחו להתמודד לבדם עם השפעות החום.
סיבות המוות היו מכת חום והתייבשות.
המצב הוחמר עקב העובדה שבמדינות רבות לא היו מותקנים בבניינים מזגנים, משום שתנאי מזג האוויר הרגילים לא הצריכו זאת.
התושבים, שהיו רגילים למזג אוויר ממוזג, לא ידעו כיצד להתייחס במועד לגל החום ולהשלכותיו.
גם הרשויות הציבוריות לא היו ערוכות לו ולא הכינו תוכניות מתאימות לתגובה בשעת חירום.
מספר גדול במיוחד של קרבנות, כ-14,800, היה בצרפת.
תרמה לכך העובדה שביולי ואוגוסט יוצאים צרפתים רבים לחופשה.
רבים מהמתים נמצאו רק לאחר זמן, כאשר שבו קרוביהם מחופשותיהם.
בין הנופשים היו גם פקידי ממשלה ורופאים רבים, עובדה שחיבלה בתגובה הציבורית והרפואית לגל החום.
בשל ריבוי הנספים היה הכרח להשתמש במחסן בפאתי פריז כחדר מתים מאולתר לשם החזקת הגופות בקירור עד לקבורתן.
ביקורת חריפה הופנתה לאחר מעשה כלפי הרשויות בצרפת ובמיוחד כלפי משרד הבריאות על תגובתם הבלתי מספקת למשבר גל החום.
הנזקים הסביבתיים שחולל גל החום כללו שריפות בהיקפים גדולים, במיוחד בפורטוגל, שבה נשרף שטח יער בהיקף של 2,150 קילומטר רבוע.
מפלס המים בנהרות שונים ומאגרי מים באירופה ירד מאוד עקב גל החום.
בגרמניה הופרע עקב כך השיט בנהרות האלבה והדנובה.
בשווייץ הביא החום להמסת קרחונים, שמצידה גרמה למפולות שלגים ולשיטפונות.
בבריטניה היו עדויות להמסה של אספלט בכבישים ולהתחממות פסי רכבת עד להתרחבותם.
החום בשילוב עם תנאי בצורת הביא לירידה בהיקף יבולי החיטה, שהגיעה במערב אירופה ל-12 עד 20 אחוזים.
גם יבולי הענבים לתעשיית היין הושפעו מגל החום ומועד הבציר הוקדם בהרבה.
גל החום הביא לשינוי זמני במשטר הזרמים בים התיכון.
גל גברעם (נולדה ב-1 במאי 2001) היא אושיית רשת, שחקנית, דוגמנית ומנחת טלוויזיה ישראלית.
הוריה התגרשו כשהייתה בת ארבע, בגיל שמונה אביה עזב את הבית וניתק עם המשפחה קשר, והיא גדלה עם אמהּ מירה עטיה, שתי אחיותיה ואחיה-התאום.
מוצאה המשפחתי של גברעם הוא תוניסאי, אוסטרי ובולגרי.
בשנת 2015 ניצחה בתוכנית המציאות "הבנים והבנות" בערוץ הילדים בעונה השלישית, ביחד עם הבנות נועה כהן וסשה סבירדנקו - כשבנוסף גל גם זכתה בתואר חביבת הקהל.
ב-2017 הנחתה את התוכנית היומית לנוער "אונליין" של ערוץ הילדים אצל HOT, בין השאר לצד קים אור אזולאי וטיילור מלכוב, ביוני של אותה שנה התארחה בשיר "לובשת קיץ" של פלג ואלון ו-ויק.
בנוסף ב-2017 דגמנה את קולקציית בגדי הים YOUNG של רשת ההלבשה התחתונה הישראלית "אפרודיטה".
לפני כן הצטלמה לחברות אופנה ישראליות, בהן "גליתה", "פוקס" וטוונטי פור סבן.
כמו כן, עשה שיתופי פעולה עם מותגים דוגמת "קלווין קליין", "עדיקה", "הוליסטר" ו"איל מקיאג'".
בשנת 2018 גילמה את אור, שחקנית בצוות בידור של המלון בסדרת הנעורים "אילת".
בנוסף ב-2018, השתתפה בעונה השנייה של סדרת הרשת "No_Filter#" של אתר פרוגי (מבית ynet).
בדצמבר 2020 החלה להשתתף בעונה ה-11 של תוכנית המציאות "האח הגדול" ברשת 13, והודחה תשיעית.
ביום העצמאות 2021 הנחתה לצד קובי מחט את אולפן הבוקר של רשת 13.
בשנת 2022 החלה לשחק בסדרת הנוער "סקיי" בתפקיד סיגל, עובדת בבית הקפה של עוצמה.
בשנת 2023 גל נבחרה לשחק בסדרה "רוני ותום" בתפקיד אורית, מחנכתם של רוני ותום בעונה הראשונה והשנייה.
מדצמבר 2020 הייתה גברעם בזוגיות עם יוצא "האח הגדול" תום חיימוב, אותו הכירה כשהשניים השתתפו יחד בתוכנית.
באפריל 2022 פורסם כי השניים נפרדו.
במרץ 2022 חשפה בפוסט כי מזה כחצי שנה היא מתמודדת עם דיכאון.
גל גילינסקי (נולד ב-12 באפריל 1995) הוא כדורסלן ישראלי, המשחק בעמדת הרכז והקלע בעונת 25/26 במכבי פתח תקווה.
גילינסקי נולד במיתר והחל לשחק כדורסל בגיל קטסל בהפועל מיתר.
בגיל ילדים, עבר גילינסקי להפועל חולון.
לאחר מכן, עבר גילינסקי לנוער של מכבי תל אביב, איתה זכה בגביע המדינה לנוער בשנת 2013.
בשנת 2013, חתם גילינסקי באליצור יבנה מהליגה הלאומית.
ביבנה העמיד גילינסקי ממוצעים של 4.9 נקודות ו-1.9 אסיסטים.
בשנת 2014, חתם גילינסקי במכבי עירוני רמת גן והעמיד ממוצעים זהים מעונה שעברה.
בשנת 2015, חתם גילינסקי בהפועל בני כפר סבא.
בעונתו הראשונה בקבוצה, העמיד גילינסקי ממוצעים של 7.3 נקודות ו-2.8 אסיסטים.
בנובמבר 2016, קלע גילינסקי 20 נקודות ומסר 9 אסיסטים במהלך ניצחון קבוצתו 51–86 על א.ס.
בעונתו השנייה בקבוצה, הוא העמיד ממוצעים של 8.1 נקודות, 3.2 אסיסטים ו-3.0 ריבאונדים והוביל את כפר סבא למקום השני בסיום העונה הסדירה ולחצי גמר הפלייאוף.
ב-6 באוגוסט 2017, חתם גילינסקי בהפועל גליל עליון.
בקבוצה העמיד גילינסקי ממוצעים של 9.4 נקודות ו-5.3 אסיסטים ב-22 דקות.
ב-11 ביולי 2018, חזר גילינסקי לאליצור יבנה.
ב-24 משחקים בעונה הסדירה, גילינסקי העמיד ממוצעים של 9.1 נקודות, 4.5 אסיסטים ו-4.3 ריבאונדים ובשלושת משחקי הפלייאוף בהם שיחק העמיד ממוצעים של 8.3 נקודות, 3.7 אסיסטים ו-2.3 ריבאונדים.
ב-11 באוגוסט 2019, חתם גילינסקי לעונה בא.ס.
ברמת השרון, גילינסקי העמיד ממוצעים של 8.6 נקודות, 5.2 אסיסטים ו-5.1 ריבאונדים.
ב-2 בספטמבר 2020, חתם גילינסקי בעירוני נהריה מליגת העל ולראשונה בקריירה עזב את הליגה הלאומית.
בעונה זו שותף ב-25 משחקי ליגה והעמיד 5.5 נק', 2.2 אסיסטים ו-2.2 ריבאונדים.
לקראת עונת 2021/2022 חתם בהפועל באר שבע מליגת העל, בה שיחק 9 משחקים והעמיד 0.4 נק' ב-2.8 דק' בממוצע.
בינואר 2022 שוחרר מבאר שבע ועבר לשחק בהפועל תל אביב במדיה שותף ב-7 משחקי ליגה והעמיד 2.9 נק' ו-1.1 ריבאונדים.
לקראת עונת 2022/2023 חתם באליצור "איתו" אשקלון מהליגה הלאומית.
ב-36 משחקים בעונה הסדירה ובפלייאוף העמיד ממוצעים של 9.9 נק', 6.5 אסיסטים ו-6.2 ריבאונדים.
בעונת 2023/2024 שיחק גילינסקי ב מכבי ראשון לציון.
הקבוצה הודחה בפלייאוף על ידי הפועל גלבוע גליל כשגילינסקי מסיים את העונה עם ממוצעים 12.8 נק', 5 ריב' ו8.1 אס' ב28 משחקים.
בעונת 2024/2025 חזר גילינסקי לקדנציה נוספת ב אליצור יבנה, שהודחה ברבע גמר הפלייאוף מול עירוני נהריה.
את עונת 2025/2026 פתח גילינסקי במדי העולה החדשה מכבי פתח תקווה.
באלקטרוקרדיוגרפיה, גל T באק"ג מייצג את הרה-פולריזציה של החדרים.
נהוג לחלק את גל ה-T לחלקו הראשון (עד הקודקוד) הנמצא יחד עם מקטע ST בתקופה הרפרקטורית המוחלטת ואת חלקו השני (מהקודקוד עד הסוף) לתקופה רפרקטורית יחסית.
במצב תקין, גל ה-T הוא חיובי במרבית הלידים (חיבורים, ראה ערך אק"ג), שכן הזרם בגל ה-T הוא שלילי ועובר לכיוון ההפוך מזרם הדה-פולריזציה של הלב ועקב השליליות הכפולה, הוא מוצג כגל חיובי.
עם זאת, גל T שלילי הוא מצב נורמלי בליד AVR, ואילו ב-V1 גל ה-T עשוי להיות חיובי, שלילי או בי-פאזי.
בנוסף, לעיתים גל ה-T יכול להיות שלילי באופן מבודד בלידים III, aVL או aVF.
גל T שלילי (המכונה גם "גל T הפוך") נחשב לא תקין אם ההיפוך עמוק יותר מ-1 מ"מ בתרשים האק"ג.
גלי T הפוכים בלידים שאינם V1 עד V4 נמצאו כקשורים לסיכון מוגבר למוות ממקור לבבי.
גלי T הפוכים הקשורים לסימנים ותסמינים לבביים (כאבים בחזה ואוושה לבבית) מרמזים על איסכמיה בשריר הלב.
תסמונת ולנס הנגרמת כתוצאה מפגיעה בעורק היורד האחורי, גורמת להופעה של גלי T הפוכים סימטריים ב-V2-4 בעומק של יותר מ-5 מ"מ ב-75% מהמקרים, בעוד ש ב-25% מהמקרים הנותרים תהיה מורפולוגיה בי-פאזית של גלי T.
שינויים אופייניים בקרדיומיופתיה היפרטרופית יכללו היפוך גלי T גדולים בלידים הצדדיים I, aVL, V5 ו-V6. במקרים של עיבוי חדר ימין, גלי T הופכים יהיו בלידים V1-3. שינויים דומים יופיעו בחסם צרור הולכה שמאלי וימני.
בתסחיף ריאתי, גל T יכול להיות הפוך סימטרית בלדים V1-4, אך סינוס טכיקרדיה היא בדרך כלל הממצא השכיח יותר.
היפוך גלי T קיים רק ב-19% מהמקרים של תסחיף ריאתי קל, וב-85% מהמקרים בתסחיף ריאתי חמור.
בנוסף, היפוך גלי T יכול להתקיים גם בלידים III ו-aVF.
שני הגורמים העיקריים לגלי T בי-פאזים הם איסכמיה בשריר הלב והיפוקלמיה כשבאיסכמיה גלי ה-T עולים ואז יורדים ובהיפוקלמיה הם יורדים ואז עולים.
גל T נחשב שטוח כאשר הוא בין -1.0 מ"מ ל-+1.0 מ"מ גובה בתרשים האק"ג.
היפוקלמיה או טיפול בדיגיטליס עלול לגרום לגל T שטוח עם גל U בולט.
ככל שההיפוקלמיה מחמירה בהדרגה, גל T הופך שטוח יותר בעוד שגל U הופך בולט יותר, עם צניחה עמוקה יותר של מקטע ST.
בהרעלת דיגיטליס, תהיה צניחת מקטע QT, גל T שטוח וגל U בולט עם מרווח QT קצר.
גל יוסף כהן (נולד ב-26 בדצמבר 1989) המוכר בשם הבמה גל ג'ו כהן - Jo.
Cohen, הוא מפיק מוזיקלי, כותב ומלחין בין-לאומי וישראלי.
כהן החל לנגן בגיטרה בגיל 12–13 ובהמשך למד במגמת ג'אז בתיכון הישראלי למדעים ולאמנויות שבירושלים.
לאחר שירותו הצבאי כלוחם ביחידת עוקץ, למד במכללת BPM.
בשנת 2016 התפרסם לראשונה עם הקטע "Born to be a King" דרך ערוץ היוטיוב Trap City, ובהמשך הוציא את "We Are" דרך חברת התקליטים NoCopyrightSounds — שזכה למאות מיליוני צפיות.
שירו שכתב והלחין "Lights Go Out" השתתף בפורמט ההולנדי של "Idol" וזכה במקום הראשון, בביצועה של נינה דן הארטוג.
כהן כתב הלחין והפיק להיטים רבים הבולטים בהם "מלודי", "חורף בחלון", "ליבי" של פאר טסי, "שתי טיפות",טאפס וטריפונס של עומר אדם, "חצוף" של נועה קירל, ו"שבת לשבת" של סאבלימינל ועמיר בניון.
וכן הפיק, כתב והלחין שני שירים שהתמודדו לייצג את ישראל באירוויזיון - "Rakata" בביצוע עדן אלנה (2020) ו־"Breaking my own walls" בביצוע ספיר סבן (2022),
בשנת 2022 היה שותף לפרויקט המחווה לצביקה פיק של קשת 12, במסגרתו הפיק ועיבד שישה ביצועים מחודשים לשיריו של פיק עם גדולי האמנים בארץ.
בשנת 2025, אחרי שני אלבומי פלטינה מצליחים (רדיו שטח, רדיו שטח 2), יצר ביחד עם פאר טסי ויוצרים בולטים נוספים את האלבום רדיו שטח 3, והיה אחראי להפקת חלק ניכר מהשירים.
בנוסף הפיק גל ג'ו כהן עבור אושר כהן את הלהיטים "באמת של האמת" ו-"אני רוצה עוד אהבה", שזכו להצלחה רבה ברדיו ובמצעדים.
עוד ב-2025 כהן היה שותף ליצירת שירים באלבומים רבים של מיטב אמני ישראל.
בין היתר לאלבומיו של עומר אדם "סוף העולם", "5 לילות", "לחנים שבורים" ו-"תסמינים של פרידה"; לאלבום "אוגוסט דאמפ" של אושר כהן ולאלבום "עוד סטלה עוד דיכאון" של עדן בן זקן וכן לאלבום "שומרי הסף" של סאבלימינל והצל.
מעבר לעבודתו ככותב ומפיק כהן גם מרצה ומעביר סדנאות אמן במכללת BPM, וגם מוזמן להרצאות ופודקאסטים בישראל בנושא תעשיית המוזיקה, ובשנת 2025 השיק קורס עצמאי להפקה מוזיקלית.
כהן פועל גם בזירה הבינלאומית תחת שם הבמה Jo.
במסגרת הקריירה שלו עבד עם חברות תקליטים בינלאומיות רבות, בהן NCS, Armada Music ו-סוני מיוזיק.
כהן נישא ב-18 ביוני 2024 לרון ריבק, זמרת הליווי של פאר טסי.
גל אלגר (נולדה ב-30 בינואר 1978 בחיפה) היא סופרת, עורכת, מוציאה לאור ועובדת סוציאלית ישראלית.
יצירתה של אלגר עוסקת בעיקר בבני נוער החווים מצוקות, ומתבססת על ניסיונה כעובדת סוציאלית בתחום הרווחה.
בין השנים 2000–2003 למדה לתואר ראשון בעבודה סוציאלית באוניברסיטת חיפה.
ב-2005 המשיכה לתואר שני בעבודה סוציאלית באוניברסיטת חיפה, אותו סיימה ב-2010, וב-2011 החלה לימודי תואר שני בספרות, במגמה לכתיבה יוצרת, אותו סיימה ב-2013.
בין 2003 ל-2017 עבדה אלגר כעובדת סוציאלית, בין השאר בטיפול ישיר באוכלוסיות קצה, ריכוז תחום הטיפול בפנימייה, וניהול מערך דיור בקהילה עבור אנשים עם מוגבלות שכלית התפתחותית.
במקביל לעבודתה כעובדת סוציאלית החלה אלגר להתנסות בכתיבה, בין השאר באתר "במה חדשה", בו הפכה בהמשך למנהלת סדנת הכתיבה של האתר.
ב-2011 הקימה יחד עם ענבל אשל כהנסקי את דף הפייסבוק "שירת אשה - שיר ביום".
ב-2013 החלה להדריך כותבים ולנהל סדנאות כתיבה.
את ספרה הראשון, "עולם הקשת בענן", הוציאה אלגר ב-2014 בהוצאת כתב, בה החלה לעבוד כעורכת ספרותית.
ספרה השני, "השתקפות", יצא לאור ב-2016 בהוצאת כנרת זמורה-ביתן דביר.
ב-2020 הקימה אלגר את הוצאת קינמון, וב-2023 הוציאה בה את ספרה השלישי, "אשתר", המבוסס על סיפור מגילת אסתר, אותו הוציאה לאור בעזרת מימון המונים באתר הדסטארט.
"עולם הקשת בענן", הוצאת כתב, 2014 (ב-2023 יצא לאור מחדש בשם "עולם הקשת וסיפורים" בהוצאת קינמון)
"השתקפות", הוצאת כנרת זמורה-ביתן דביר, 2016
"אבודים בליליום" (נובלה, המשך לספר "אשתר"), הוצאת קינמון, 2024
"מה שנצרב", הוצאת קינמון, 2025
"אני (לא) מאמין" (עיון), חיים היימס עזרא, הוצאת כתב, 2011
"ריח של כחול כביסה ושום" (פרוזה), יפה וגנר, הוצאת כתב, 2012
"דמעות בגודל החידקל" (פרוזה), יפה וגנר, הוצאת כתב, 2014
"האחרים" (דיסטופיה), משה מנשהוף, הוצאת כתב, 2014